Grafeen on potentsiaalne tuleviku elektroonikatööstuse superstaar. Tänu ebatavaliselt hästi liikuvatele elektronidele, mis suudavad materjali läbida pea valguse kiirusel - 100 korda kiiremini kui elektronid läbivad räni - saaks grafeeni kasutada ülikiiretes transistorites või arvuti mälukiipides. Grafeeni ebatavaline meekärje sarnane struktuur on väga painduv ning mehaaniliselt vastupidav, samuti on sel unikaalsed optilised omadused, mis teevad selle kasutatavaks suures hulgas seadmetes nii elektroonikas kui fotoonikas. Kuid ükski probleemidest, mis takistab grafeeni saamast üheks kõrgtehnoloogilistest materjalidest, pole nii oluline kui õppida seda valmistama hea kvaliteediga ning suurtes kogustes.